nibzard/narodne-novine-full-text-markdown huggingface dataset:
## Rješenje kojim se društvu Investkredit Bank AG, R. Austrija, A-1090 Beč, daje odobrenje za neposredno stjecanje kvalificiranog udjela od preko 20,00% i posredno stjecanje kvalificiranog udjela od preko 10,00% u glasačkim pravima i temeljnom kapitalu društva Victoria osiguranje d.d., Zagreb

### NN 100/2011 (5.9.2011.), Rješenje kojim se društvu Investkredit Bank AG, R. Austrija, A-1090 Beč, daje odobrenje za neposredno stjecanje kvalificiranog udjela od preko 20,00% i posredno stjecanje kvalificiranog udjela od preko 10,00% u glasačkim pravima i temeljnom kapitalu društva Victoria osiguranje d.d., Zagreb

HRVATSKA AGENCIJA ZA NADZOR FINANCIJSKIH USLUGA

2064

Na temelju odredbi članka 15. stavak 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) Uprava Hrvatske agencije za nadzor financijskih usluga, odlučujući o zahtjevu društva Investkredit Bank AG, R. Austrija, A-1090 Beč, Kolingasse 14-16, koje zastupa punomoćnica odvjetnica Arijana Petranović iz odvjetničkog društva Petres & Cvirn, Zagreb, Ulica kneza Branimira 29/I, za izdavanje odobrenja za neposredno i posredno stjecanje kvalificiranog udjela u društvu Victoria osiguranje d.d., Zagreb, Radnička cesta 80/16, na sjednici održanoj 25. kolovoza 2011. godine donijela je

RJEŠENJE

I. Društvu Investkredit Bank AG, R. Austrija, A-1090 Beč, Kolingasse 14 – 16, daje se odobrenje za neposredno stjecanje kvalificiranog udjela od preko 20,00% i posredno stjecanje kvalificiranog udjela od preko 10,00% u glasačkim pravima i temeljnom kapitalu društva Victoria osiguranje d.d., Zagreb, Radnička cesta 80/16.

II. Društvo Investkredit Bank AG, dužno je izvijestiti Hrvatsku agenciju za nadzor financijskih usluga o posrednom i neposrednom stjecanju kvalificiranog udjela u društvu Victoria osiguranje d.d. u roku od petnaest dana od stjecanja tih udjela.

III. Izreka ovog rješenja objavit će se u »Narodnim novinama«.

Klasa: UP/I-453-02/11-31/6
Urbroj: 326-112-11-7
Zagreb, 25. kolovoza 2011.

Zamjenik predsjednika Uprave
Željko Kopčić, v. r.

Rješenje, NN 100/2011-2064
## Rješenje kojim se društvu Investkredit Bank AG, R. Austrija, A-1090 Beč, daje odobrenje za neposredno stjecanje kvalificiranog udjela od preko 20,00% i posredno stjecanje kvalificiranog udjela od preko 10,00% u glasačkim pravima i temeljnom kapitalu društva Victoria životno osiguranje d.d., Zagreb

### NN 100/2011 (5.9.2011.), Rješenje kojim se društvu Investkredit Bank AG, R. Austrija, A-1090 Beč, daje odobrenje za neposredno stjecanje kvalificiranog udjela od preko 20,00% i posredno stjecanje kvalificiranog udjela od preko 10,00% u glasačkim pravima i temeljnom kapitalu društva Victoria životno osiguranje d.d., Zagreb

HRVATSKA AGENCIJA ZA NADZOR FINANCIJSKIH USLUGA

2065

Na temelju odredbi članka 15. stavak 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) Uprava Hrvatske agencije za nadzor financijskih usluga, odlučujući o zahtjevu društva Investkredit Bank AG, R. Austrija, A-1090 Beč, Kolingasse 14 – 16, koje zastupa punomoćnica odvjetnica Arijana Petranović iz odvjetničkog društva Petres & Cvirn, Zagreb, Ulica kneza Branimira 29/I, za izdavanje odobrenja za neposredno i posredno stjecanje kvalificiranog udjela u društvu Victoria životno osiguranje d.d., Zagreb, Radnička cesta 80/16, na sjednici održanoj 25. kolovoza 2011. godine donijela je

RJEŠENJE

I. Društvu Investkredit Bank AG, R. Austrija, A-1090 Beč, Kolingasse 14 – 16, daje se odobrenje za neposredno stjecanje kvalificiranog udjela od preko 20,00% i posredno stjecanje kvalificiranog udjela od preko 10,00% u glasačkim pravima i temeljnom kapitalu društva Victoria životno osiguranje d.d., Zagreb, Radnička cesta 80/16.

II. Društvo Investkredit Bank AG, dužno je izvijestiti Hrvatsku agenciju za nadzor financijskih usluga o posrednom i neposrednom stjecanju kvalificiranog udjela u društvu Victoria životno osiguranje d. d. u roku od petnaest dana od stjecanja tih udjela.

III. Izreka ovog rješenja objavit će se u »Narodnim novinama«.

Klasa: UP/I-453-02/11-31/5
Urbroj: 326-112-11-7
Zagreb, 25. kolovoza 2011.

Zamjenik predsjednika Uprave
Željko Kopčić, v. r.

Rješenje, NN 100/2011-2065
## Rješenje kojim se utvrđuje da je prestala važiti dozvola za obavljanje poslova posredovanja u osiguranju i reosiguranju izdana rješenjem Hrvatske agencije za nadzor financijskih usluga

### NN 100/2011 (5.9.2011.), Rješenje kojim se utvrđuje da je prestala važiti dozvola za obavljanje poslova posredovanja u osiguranju i reosiguranju izdana rješenjem Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

2066

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, na temelju obavijesti jedinog člana društva Nir d.o.o. posredovanje u osiguranju, Zagreb, Ulica grada Vukovara 271, na sjednici održanoj 25. kolovoza 2011. donijela je

RJEŠENJE

I. Utvrđuje se da je prestala važiti dozvola za obavljanje poslova posredovanja u osiguranju i reosiguranju izdana rješenjem Hrvatske agencije za nadzor financijskih usluga klasa: UP/I-453-02/07-37/46, urbroj: 326-112-07-5 dana 13. lipnja 2007. društvu NIR d.o.o. posredovanje u osiguranju, Zagreb, Ulica grada Vukovara 271.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/63
Urbroj: 326-112-11-1
Zagreb, 25. kolovoza 2011.

Zamjenik predsjednika Uprave
Željko Kopčić, v. r.

Rješenje, NN 100/2011-2066
## Ispravak Tehničkog propisa o izmjeni i dopuni Tehničkog propisa o građevnim proizvodima

### NN 100/2011 (5.9.2011.), Ispravak Tehničkog propisa o izmjeni i dopuni Tehničkog propisa o građevnim proizvodima

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

2068

Nakon uvida u »Narodne novine« utvrđena je pogreška u Tehničkom propisu o izmjeni i dopuni Tehničkog propisa o građevnim proizvodima objavljenim u »Narodnim novinama«, broj 81/11 od 14. srpnja 2011. godine, te se daje

ISPRAVAK

TEHNIČKOG PROPISA O IZMJENI I DOPUNI TEHNIČKOG PROPISA O GRAĐEVNIM PROIZVODIMA

U članku 11. u Prilogu »L« točki L.1.2.4.1. podtočki b) umjesto »od 3 x 3 mm do 5 x 5 mm« treba stajati: »od 30 x 30 mm do 50 x 50 mm«.

Ovaj ispravak stupa na snagu danom objave u »Narodnim novinama«.

Klasa: 360-01/11-04/14

Urbroj: 531-01-11-3

Zagreb, 26. kolovoza 2011.

Ministar
Branko Bačić, dipl. ing., v. r.

Ostalo, NN 100/2011-2068
## PRAVILNIK O DOPUNI PRAVILNIKA O POSTUPKU VETERINARSKOG PREGLEDA NA GRANIČNIM VETERINARSKIM POSTAJAMA PROIZVODA KOJI SE UVOZE IZ TREĆIH ZEMALJA

### NN 101/2011 (7.9.2011.), PRAVILNIK O DOPUNI PRAVILNIKA O POSTUPKU VETERINARSKOG PREGLEDA NA GRANIČNIM VETERINARSKIM POSTAJAMA PROIZVODA KOJI SE UVOZE IZ TREĆIH ZEMALJA

MINISTARSTVO POLJOPRIVREDE, RIBARSTVA I RURALNOG RAZVOJA

2078

Na temelju članka 73. stavka 5. Zakona o veterinarstvu (»Narodne novine«, broj 41/07 i 55/11), ministar poljoprivrede, ribarstva i ruralnog razvoja donosi

PRAVILNIK

O DOPUNI PRAVILNIKA O POSTUPKU VETERINARSKOG PREGLEDA NA GRANIČNIM VETERINARSKIM POSTAJAMA PROIZVODA KOJI SE UVOZE IZ TREĆIH ZEMALJA

Članak 1.

U Pravilniku o postupku veterinarskog pregleda na graničnim veterinarskim postajama proizvoda koji se uvoze iz trećih zemalja (»Narodne novine«, broj 32/11) iza članka 14. dodaje se članak 14.a koji glasi:

»Obrasci ZVDU-a utvrđeni propisom iz članka 15. ovoga Pravilnika mogu se primjenjivati do 1. prosinca 2011. godine.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/141
Urbroj: 525-11-2-0484/11-1
Zagreb, 30. kolovoza 2011.

Potpredsjednik Vlade
Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

Pravilnik, NN 101/2011-2078
## Pravilnik o izmjeni Pravilnika o provođenju obveznog označavanja i registracije goveda

### NN 101/2011 (7.9.2011.), Pravilnik o izmjeni Pravilnika o provođenju obveznog označavanja i registracije goveda

MINISTARSTVO POLJOPRIVREDE, RIBARSTVA I RURALNOG RAZVOJA

2079

Na temelju članka 35. stavka 9. i 13. Zakona o veterinarstvu (»Narodne novine«, broj 41/07 i 55/11) te članka 4. stavka 3. Zakona o stočarstvu (»Narodne novine«, broj 70/97, 36/98, 151/03 i 132/06), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O PROVOĐENJU OBVEZNOG OZNAČAVANJA I REGISTRACIJE GOVEDA

Članak 1.

U Pravilniku o provođenju obveznog označavanja i registracije goveda (»Narodne novine«, broj 81/11) u članku 54. stavku 1. datum »1. rujna 2011.« zamjenjuje se datumom »1. prosinca 2011.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/137
Urbroj: 525-06-1-0568/11-1
Zagreb, 31. kolovoza 2011.

Potpredsjednik Vlade
Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

Pravilnik, NN 101/2011-2079
## Odluka o izmjeni i dopuni Odluke o načinu otvaranja transakcijskih računa

### NN 101/2011 (7.9.2011.), Odluka o izmjeni i dopuni Odluke o načinu otvaranja transakcijskih računa

HRVATSKA NARODNA BANKA

2080

Na temelju članka 58. stavka 4. i članka 60. stavka 3. Zakona o platnom prometu (»Narodne novine«, br. 133/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENI I DOPUNI ODLUKE O NAČINU OTVARANJA TRANSAKCIJSKIH RAČUNA

I.

U Odluci o načinu otvaranja transakcijskih računa (»Narodne novine«, br. 3/2011., 35/2011., 50/2011. i 89/2011.) u Prilog 1. Abecedni popis država i zemalja i njihovih oznaka unose se sljedeća izmjena i dopuna:

1. Pod entitetom »SUDAN« mijenja se brojčana oznaka tako da tekst sada glasi:

|  |  |  |  |  |
| --- | --- | --- | --- | --- |
| SUDAN | SUDAN | SD | SDN | 729 |
| Republika Sudan | Republic of the Sudan |  |  |  |

Napomena: Sudan je podijeljen na Sudan (sjeverni dio) i Južni Sudan (južni dio).

2. Ispod entiteta »JUŽNA DŽORDŽIJA I OTOCI JUŽNI SENDVIČ« dodaje se novi entitet »JUŽNI SUDAN« s pripadajućim slovnim i brojčanim oznakama kako slijedi:

|  |  |  |  |  |
| --- | --- | --- | --- | --- |
| JUŽNI SUDAN | SOUTH SUDAN | SS | SSD | 728 |
| Republika Južni Sudan | Republic of South Sudan |  |  |  |

Napomena: Sudan je podijeljen na Sudan (sjeverni dio) i Južni Sudan (južni dio).

II.

Ova Odluka stupa na snagu danom objave u »Narodnim novinama«.

O. br.: 232-020/08-11/ŽR

Zagreb, 29. kolovoza 2011.

Guverner
Hrvatske narodne banke
dr. sc. Željko Rohatinski, v. r.

Odluka, NN 101/2011-2080
## Uredba o dopunama Uredbe o postupku davanja koncesije na pomorskom dobru

### NN 102/2011 (9.9.2011.), Uredba o dopunama Uredbe o postupku davanja koncesije na pomorskom dobru

VLADA REPUBLIKE HRVATSKE

2085

Na temelju članka 119. točaka 1.b) i 2.c) Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 8. rujna 2011. godine donijela

UREDBU

O DOPUNAMA UREDBE O POSTUPKU DAVANJA KONCESIJE NA POMORSKOM DOBRU

Članak 1.

U Uredbi o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008 i 125/2010), u članku 2. iza stavka 2. dodaje se novi stavak 3. koji glasi:

»Iznimno, u postupku dodjele koncesije na pomorskom dobru za koje je davatelj koncesije Vlada Republike Hrvatske, granicom određeno pomorsko dobro mora se upisati u zemljišne knjige najkasnije do donošenja odluke o koncesiji.«.

Dosadašnji stavci 3. i 4. postaju stavci 4. i 5.

Članak 2.

Iza članka 21. dodaje se članak 21.a koji glasi:

»Članak 21.a

Kad je koncesija na pomorskom dobru dio cjelovitog razvojnog projekta od posebnog interesa za Republiku Hrvatsku, koji obuhvaća pomorsko dobro i nekretnine u vlasništvu Republike Hrvatske koje graniče s pomorskim dobrom, Vlada Republike Hrvatske, kao davatelj koncesije, primijenit će dodatni kriterij za ocjenu ponude.

Dodatni kriterij iz stavka 1. ovoga članka je visina naknade koja se nudi za prava koja se stječu na nekretninama u vlasništvu Republike Hrvatske koje graniče s pomorskim dobrom.

Dodatni kriterij iz stavka 2. ovoga članka iznosit će dodatnih 20% u ocjeni ponude sukladno članku 21. ove Uredbe.

Vlada Republike Hrvatske donijet će odluku kojom utvrđuje da se radi o projektu iz stavka 1. ovoga članka.«.

Članak 3.

Ova Uredba stupa na snagu danom objave u »Narodnim novinama«.

Klasa: 934-01/11-01/05

Urbroj: 5030116-11-1

Zagreb, 8. rujna 2011.

Predsjednica
Jadranka Kosor, dipl. iur., v. r.

Uredba, NN 102/2011-2085
## Rješenje Ministarstva gospodarstva, rada i poduzetništva klasa: UP/I-115-01/11-04/12, urbroj: 526-08-03/2-11-4 od 2. rujna 2011. za EURO LAB d.o.o. iz Zagreba

### NN 102/2011 (9.9.2011.), Rješenje Ministarstva gospodarstva, rada i poduzetništva klasa: UP/I-115-01/11-04/12, urbroj: 526-08-03/2-11-4 od 2. rujna 2011. za EURO LAB d.o.o. iz Zagreba

MINISTARSTVO GOSPODARSTVA, RADA I PODUZETNIŠTVA

2086

Na zahtjev EURO LAB d.o.o. iz Zagreba, Mihanovićeva 18, OIB: 66045452458, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, br. 114/02 i 126/03), ministarstvo gospodarstva, rada i poduzetništva donosi

RJEŠENJE

I.

EURO LAB d.o.o. iz Zagreba, Mihanovićeva 18, OIB: 66045452458, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/11-04/12

Urbroj: 526-08-03/2-11-4

Zagreb, 2. rujna 2011.

Ministar
mr. sc. Đuro Popijač, v. r.

Rješenje, NN 102/2011-2086
## Rješenje o verifikaciji i dodjeli naziva "Referentni centar Ministarstva zdravstva i socijalne skrbi za dijabetes u trudnoći" Odjelu za dijabetes i fetalni rast Klinike za ženske bolesti i porode Kliničkog bolničkog centra Zagreb

### NN 102/2011 (9.9.2011.), Rješenje o verifikaciji i dodjeli naziva "Referentni centar Ministarstva zdravstva i socijalne skrbi za dijabetes u trudnoći" Odjelu za dijabetes i fetalni rast Klinike za ženske bolesti i porode Kliničkog bolničkog centra Zagreb

MINISTARSTVO ZDRAVSTVA I SOCIJALNE SKRBI

2088

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11 i 84/11) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine« broj 47/09), donosi

RJEŠENJE

Odjelu za dijabetes i fetalni rast Klinike za ženske bolesti i porode Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za dijabetes u trudnoći«.

Klasa: UP/I-510-01/08-01/15

Urbroj: 534-07-1-2/5-11-31

Zagreb, 17. kolovoza 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

Rješenje, NN 102/2011-2088
## Rješenje o verifikaciji i dodjeli naziva "Referentni centar Ministarstva zdravstva i socijalne skrbi za premaligne i maligne bolesti vrata maternice, stidnice i rodnice" Zavodu za ginekološku onkologiju Klinike za ženske bolesti i porode Kliničkog bolničkog centra Zagreb

### NN 102/2011 (9.9.2011.), Rješenje o verifikaciji i dodjeli naziva "Referentni centar Ministarstva zdravstva i socijalne skrbi za premaligne i maligne bolesti vrata maternice, stidnice i rodnice" Zavodu za ginekološku onkologiju Klinike za ženske bolesti i porode Kliničkog bolničkog centra Zagreb

MINISTARSTVO ZDRAVSTVA I SOCIJALNE SKRBI

2089

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11 i 84/11) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine« broj 47/09), donosi

RJEŠENJE

Zavodu za ginekološku onkologiju Klinike za ženske bolesti i porode Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za premaligne i maligne bolesti vrata maternice, stidnice i rodnice«.

Klasa: UP/I-510-01/10-01/27

Urbroj: 534-07-1-2/5-11-16

Zagreb, 17. kolovoza 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

Rješenje, NN 102/2011-2089
## Rješenje o ukidanju Rješenja Ministarstva zdravstva klasa: UP/I-510-01/00-01/12, urbroj: 534-06-02/7-05-11 od 6. lipnja 2005. godine o dodjeli naziva "Referentni centar Ministarstva zdravstva i socijalne skrbi za shizofreniju i sumanute poremećaje" Klinici za psihijatriju Zagreb

### NN 102/2011 (9.9.2011.), Rješenje o ukidanju Rješenja Ministarstva zdravstva klasa: UP/I-510-01/00-01/12, urbroj: 534-06-02/7-05-11 od 6. lipnja 2005. godine o dodjeli naziva "Referentni centar Ministarstva zdravstva i socijalne skrbi za shizofreniju i sumanute poremećaje" Klinici za psihijatriju Zagreb

MINISTARSTVO ZDRAVSTVA I SOCIJALNE SKRBI

2090

Ministar zdravstva i socijalne skrbi Republike Hrvatske na temelju članka 96. stavka 1. Zakona o općem upravnom postupku (»Narodne novine« broj 47/09), članka 112. Zakona o zdravstvenoj zaštiti (»Narodne novine« broj 150/08, 71/10, 139/10, 22/11 i 84/11) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, donosi

RJEŠENJE

Ukida se rješenje Ministarstva zdravstva klasa: UP/I-510-01/00-01/12, urbroj: 534-06-02/7-05-11 od 6. lipnja 2005. godine o dodjeli naziva »Referentni centar Ministarstva zdravstva i socijalne skrbi za shizofreniju i sumanute poremećaje« Klinici za psihijatriju Zagreb.

Klasa: UP/I-510-01/10-01/18
Urbroj: 534-07-1-2/5-11-8
Zagreb, 17. kolovoza 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

Rješenje, NN 102/2011-2090
## Odluka o imenovanju županijske državne odvjetnice u Županijskom državnom odvjetništvu u Šibeniku

### NN 102/2011 (9.9.2011.), Odluka o imenovanju županijske državne odvjetnice u Županijskom državnom odvjetništvu u Šibeniku

DRŽAVNOODVJETNIČKO VIJEĆE

2091

Temeljem članka 94. stavka 1. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) Državnoodvjetničko vijeće na 12. sjednici održanoj 26. kolovoza 2011. donijelo je

ODLUKU

Za županijsku državnu odvjetnicu u Županijskom državnom odvjetništvu u Šibeniku imenuje se ŽIVANA BEROŠ DODIG, županijska državna odvjetnica u Županijskom državnom odvjetništvu u Šibeniku, na vrijeme od četiri godine.

Broj: DOVO-69/11

Zagreb, 26. kolovoza 2011.

Predsjednik
Državnoodvjetničkog vijeća
Josip Čule, v. r.

Odluka, NN 102/2011-2091
## Odluka o imenovanju općinske državne odvjetnice u Općinskom državnom odvjetništvu u Zagrebu

### NN 102/2011 (9.9.2011.), Odluka o imenovanju općinske državne odvjetnice u Općinskom državnom odvjetništvu u Zagrebu

DRŽAVNOODVJETNIČKO VIJEĆE

2092

Temeljem članka 94. stavka 1. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) Državnoodvjetničko vijeće na 12. sjednici održanoj 26. kolovoza 2011. donijelo je

ODLUKU

Za županijsku državnu odvjetnicu u Županijskom državnom odvjetništvu u Zagrebu imenuje se ŽELJKA POKUPEC, općinska državna odvjetnica u Općinskom državnom odvjetništvu u Zagrebu, na vrijeme od četiri godine.

Broj: DOVO-68/11

Zagreb, 26. kolovoza 2011.

Predsjednik
Državnoodvjetničkog vijeća
Josip Čule, v. r.

Odluka, NN 102/2011-2092
## Odluka o razrješenju zamjenice Općinskog državnog odvjetnika u Općinskom državnom odvjetništvu u Pazinu

### NN 102/2011 (9.9.2011.), Odluka o razrješenju zamjenice Općinskog državnog odvjetnika u Općinskom državnom odvjetništvu u Pazinu

DRŽAVNOODVJETNIČKO VIJEĆE

2093

Državnoodvjetničko vijeće na temelju članka 152., a u svezi čl. 113. stavak. 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) odlučujući o zahtjevu za razrješenje KSENIJE GAMBIROŽE, na 12. sjednici održanoj 26. kolovoza 2011., donijelo je

ODLUKU

KSENIJA GAMBIROŽA, razrješava se dužnosti zamjenice općinskog državnog odvjetnika u Općinskom državnom odvjetništvu u Pazinu s danom 30. kolovoza 2011.

Broj: DOVO-61/11

Zagreb, 29. kolovoza 2011.

Predsjednik
Državnoodvjetničkog vijeća
Josip Čule, v. r.

Odluka, NN 102/2011-2093
## Odluka o razrješenju zamjenice Općinskog državnog odvjetnika u Općinskom državnom odvjetništvu u Makarskoj

### NN 102/2011 (9.9.2011.), Odluka o razrješenju zamjenice Općinskog državnog odvjetnika u Općinskom državnom odvjetništvu u Makarskoj

DRŽAVNOODVJETNIČKO VIJEĆE

2094

Državnoodvjetničko vijeće na temelju članka 152., a u svezi čl. 113. st. 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) odlučujući o zahtjevu za razrješenje IVANE TOLIĆ, na 12. sjednici održanoj 26. kolovoza 2011., donijelo je

ODLUKU

IVANA TOLIĆ, razrješava se dužnosti zamjenice općinske državne odvjetnice u Općinskom državnom odvjetništvu u Makarskoj s danom 23. rujna 2011.

Broj: DOVO-64/11

Zagreb, 29. kolovoza 2011.

Predsjednik
Državnoodvjetničkog vijeća
Josip Čule, v. r.

Odluka, NN 102/2011-2094
## Rješenje kojim se Marijanu Paliću oduzima odobrenje za rad brokera

### NN 102/2011 (9.9.2011.), Rješenje kojim se Marijanu Paliću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2095

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Marijana Palića iz Zagreba, Kozarčeva 11, za rad brokera, na sjednici održanoj 1. rujna 2011. godine donijela je

RJEŠENJE

1. Marijanu Paliću iz Zagreba, Kozarčeva 11, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 27.

3. Izreka ovog rješenja objavit će se u »Narodnim novinama«.

Klasa: UP/I-451-04/11-07/33

Urbroj: 326-111-11-2

Zagreb, 1. rujna 2011.

Zamjenik predsjednika Uprave
Željko Kopčić, v. r.

Rješenje, NN 102/2011-2095
## Rješenje kojim se Vladi Dumiću oduzima odobrenje za rad brokera

### NN 102/2011 (9.9.2011.), Rješenje kojim se Vladi Dumiću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2096

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Vlade Dumića iz Samobora, Smerovišće 28a, za rad brokera, na sjednici održanoj 1. rujna 2011. godine donijela je

RJEŠENJE

1. Vladi Dumiću iz Samobora, Smerovišće 28a, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 400.

3. Izreka ovog rješenja objavit će se u »Narodnim novinama«.

Klasa: UP/I-451-04/11-07/35

Urbroj: 326-111-11-2

Zagreb, 1. rujna 2011.

Zamjenik predsjednika Uprave
Željko Kopčić, v. r.

Rješenje, NN 102/2011-2096
## Rješenje kojim Kreditnoj instituciji Raiffeisenbank Austria d.d. s danom dostave ovog Rješenja, prestaje važiti odobrenje za rad u odnosu na investicijsku uslugu

### NN 102/2011 (9.9.2011.), Rješenje kojim Kreditnoj instituciji Raiffeisenbank Austria d.d. s danom dostave ovog Rješenja, prestaje važiti odobrenje za rad u odnosu na investicijsku uslugu

HRVATSKA AGENCIJA ZA NADZOR FINANCIJSKIH USLUGA

2097

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 19. stavak 1. točka 3. Zakona o tržištu kapitala (»Narodne novine« broj 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva kreditne institucije Raiffeisenbank Austria d.d. sa sjedištem u Zagrebu, Palmotićeva 59, u predmetu prestanka važenja odobrenja za rad, na sjednici održanoj 1. rujna 2011. godine, donijela je

RJEŠENJE

1. Kreditnoj instituciji Raiffeisenbank Austria d.d. sa sjedištem u Zagrebu, Palmotićeva 59, s danom dostave ovog Rješenja, prestaje važiti odobrenje za rad u odnosu na investicijsku uslugu iz članka 5. stavak 1. točka 4. Zakona o tržištu kapitala, upravljanje portfeljem.

2. Podaci iz točke 1. ovog Rješenja upisuju se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 82.

3. Nalaže se investicijskom društvu iz točke 1. ovog Rješenja, da u roku od 30 dana od primitka ovoga rješenja, nadležnom trgovačkom sudu, podnese zahtjev za upis brisanja podataka upisanih u sudskom registru, u skladu s točkom 1. ovog Rješenja.

4. Izreka ovog rješenja objavit će se u »Narodnim novinama«.

Klasa: UP/I-451-04/11-03/02

Urbroj: 326-111-11-03

Zagreb, 1. rujna 2011.

Zamjenik predsjednika Uprave
Željko Kopčić, v. r.

Rješenje, NN 102/2011-2097
## Rješenje kojim se društvu NHR zastupanje d.o.o. za zastupanje u osiguranju daje dozvola za obavljanje poslova zastupanja u osiguranju

### NN 102/2011 (9.9.2011.), Rješenje kojim se društvu NHR zastupanje d.o.o. za zastupanje u osiguranju daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2098

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva M.S.M. d.o.o. za trgovinu, ugostiteljstvo i turizam, Zagreb, Vrisnička 9/B, društva NYSA TOURS d.o.o. putnička agencija, Samobor, Trg kralja Tomislava 14, i Dražena Ćosića iz Samobora, Vrhovčak, Maje Strozzi 4, vlasnika društva NHR ZASTUPANJE d.o.o. za zastupanje u osiguranju, Zagreb, Vrisnička 9/B, za izdavanje dozvole za obavljanje poslova zastupanja u osiguranju, na sjednici održanoj 1. rujna 2011. donijela je

RJEŠENJE

I. Društvu NHR ZASTUPANJE d.o.o. za zastupanje u osiguranju, Zagreb, Vrisnička 9/B, daje se dozvola za obavljanje poslova zastupanja u osiguranju.

II. Društvo NHR ZASTUPANJE d.o.o. za zastupanje u osiguranju, Zagreb, Vrisnička 9/B, dužno je u roku od tri dana od primitka rješenja o upisu promjene djelatnosti u sudski registar nadležnog trgovačkog suda dostaviti Hrvatskoj agenciji za nadzor financijskih usluga presliku rješenja o upisu promjene djelatnosti društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/59

Urbroj: 326-112-11-7

Zagreb, 1. rujna 2011.

Zamjenik predsjednika Uprave
Željko Kopčić, v. r.

Rješenje, NN 102/2011-2098
## Rješenje kojim se društvu Zastupanje u osiguranju TOK-TOK d.o.o. za zastupanje u osiguranju daje dozvola za obavljanje poslova zastupanja u osiguranju

### NN 102/2011 (9.9.2011.), Rješenje kojim se društvu Zastupanje u osiguranju TOK-TOK d.o.o. za zastupanje u osiguranju daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2099

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva TOK-TOK, Zavarovalno zastopanje d.o.o., Ptuj, Ormoška cesta 23, Republika Slovenija, osnivača društva Zastupanje u osiguranju TOK-TOK d.o.o. za zastupanje u osiguranju, Zagreb, za izdavanje dozvole za obavljanje poslova zastupanja u osiguranju, na sjednici održanoj 1. rujna 2011. donijela je

RJEŠENJE

I. Društvu Zastupanje u osiguranju TOK-TOK d.o.o. za zastupanje u osiguranju, Zagreb, daje se dozvola za obavljanje poslova zastupanja u osiguranju.

II. Društvo Zastupanje u osiguranju TOK-TOK d.o.o. za zastupanje u osiguranju, Zagreb, dužno je u roku od tri dana od primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/62

Urbroj: 326-112-11-3

Zagreb, 1. rujna 2011.

Zamjenik predsjednika Uprave
Željko Kopčić, v. r.

Rješenje, NN 102/2011-2099
## Rješenje kojim je Igoru Brunskom, vlasniku Obrta za zastupanje u osiguranju BRIG prestala važiti dozvola za obavljanje poslova zastupanja u osiguranju

### NN 102/2011 (9.9.2011.), Rješenje kojim je Igoru Brunskom, vlasniku Obrta za zastupanje u osiguranju BRIG prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2100

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga, Uprava Hrvatske agencije za nadzor financijskih usluga, po službenoj dužnosti, na sjednici održanoj 1. rujna 2011. donijela je

RJEŠENJE

I. Igoru Brunskom iz Kaštel Lukšića, Cesta dr. Franje Tuđmana 96B, vlasniku Obrta za zastupanje u osiguranju BRIG, vl. Igoru Brunsko, Split, Kralja Zvonimira 14/I, prestala je važiti dozvola za obavljanje poslova zastupanja u osiguranju izdana 14. prosinca 2006. rješenjem Hrvatske agencije za nadzor financijskih usluga klasa: UP/I-453-06/06-03/110, urbroj: 326-112-06-2.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/64

Urbroj: 326-112-11-1

Zagreb, 1. rujna 2011.

Zamjenik predsjednika Uprave
Željko Kopčić, v. r.

Rješenje, NN 102/2011-2100
## Rješenje kojim se izdaje odobrenje Slavenu Bošnjaku, za obavljanje funkcije člana Uprave društva za upravljanje investicijskim fondovima Hrvatsko mirovinsko investicijsko društvo d.o.o. za razdoblje od pet godina

### NN 102/2011 (9.9.2011.), Rješenje kojim se izdaje odobrenje Slavenu Bošnjaku, za obavljanje funkcije člana Uprave društva za upravljanje investicijskim fondovima Hrvatsko mirovinsko investicijsko društvo d.o.o. za razdoblje od pet godina

HRVATSKA AGENCIJA ZA NADZOR FINANCIJSKIH USLUGA

2101

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 27. Zakona o investicijskim fondovima (»Narodne novine« broj 150/05) i članka 2. stavak 1. Pravilnika o uvjetima za obavljanje poslova članova Uprave društva za upravljanje investicijskim fondovima (»Narodne novine« broj 29/06 i 130/08), u postupku izdavanja odobrenja Slavenu Bošnjaku iz Delnica, Matice hrvatske 2, za obavljanje funkcije člana Uprave društva za upravljanje investicijskim fondovima Hrvatsko mirovinsko investicijsko društvo d.o.o. iz Zagreba, Bakačeva 5, pokrenutom na zahtjev Hrvatskog mirovinskog investicijskog društva d.o.o. iz Zagreba, Bakačeva 5, Hrvatska agencija za nadzor financijskih usluga 1. rujna 2011. godine donosi

RJEŠENJE

1. Izdaje se odobrenje Slavenu Bošnjaku iz Delnica, Matice hrvatske 2, za obavljanje funkcije člana Uprave društva za upravljanje investicijskim fondovima Hrvatsko mirovinsko investicijsko društvo d.o.o. iz Zagreba, Bakačeva 5, za razdoblje od pet (5) godina.

2. Izreka ovog rješenja objavit će se u »Narodnim novinama«.

Klasa: UP/I-451-04/11-05/10

Urbroj: 326-113-11-8

Zagreb, 1. rujna 2011.

Zamjenik predsjednika Uprave
Željko Kopčić, v. r.

Rješenje, NN 102/2011-2101
## Odluka o utvrđivanju razvojnog programa "Brijuni Rivijera" razvojnim projektom od posebnog interesa za Republiku Hrvatsku

### NN 103/2011 (12.9.2011.), Odluka o utvrđivanju razvojnog programa "Brijuni Rivijera" razvojnim projektom od posebnog interesa za Republiku Hrvatsku

VLADA REPUBLIKE HRVATSKE

2105

Na temelju članka 21.a stavka 4. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008, 125/2010 i 102/2011), Vlada Republike Hrvatske je na sjednici održanoj 12. rujna 2011. godine donijela

ODLUKU

O UTVRĐIVANJU RAZVOJNOG PROGRAMA »BRIJUNI RIVIJERA« RAZVOJNIM PROJEKTOM OD POSEBNOG INTERESA ZA REPUBLIKU HRVATSKU

I.

Utvrđuje se da je razvojni program »Brijuni Rivijera« cjeloviti razvojni projekt od posebnog interesa za Republiku Hrvatsku, u smislu odredbe članka 21.a stavka 4. Uredbe o postupku davanja koncesije na pomorskom dobru.

II.

Ova Odluka stupa na snagu danom donošenja.

Klasa: 432-02/09-02/10

Urbroj: 5030116-11-10

Zagreb, 12. rujna 2011.

Predsjednica
Jadranka Kosor, dipl. iur., v. r.

Odluka, NN 103/2011-2105
## Pravilnik o izmjenama Pravilnika o potpori za kapitalna ulaganja u poljoprivredi

### NN 103/2011 (12.9.2011.), Pravilnik o izmjenama Pravilnika o potpori za kapitalna ulaganja u poljoprivredi

MINISTARSTVO POLJOPRIVREDE, RIBARSTVA I RURALNOG RAZVOJA

2108

Na temelju članka 60. stavka 2. Zakona o državnoj potpori poljoprivredi i ruralnom razvoju (»Narodne novine« broj 92/10), ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O POTPORI ZA KAPITALNA ULAGANJA U POLJOPRIVREDI

Članak 1.

U Pravilniku o potpori za kapitalna ulaganja u poljoprivredi (»Narodne novine« broj 46/11), u članku 16. stavku 1. riječi »30. studenoga 2011. godine« zamjenjuju se riječima »30. studenoga 2012. godine«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/148

Urbroj: 525-12-2-0610/11-1

Zagreb, 6. rujna 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 103/2011-2108
## Pravilnik o dopunama Pravilnika o jakim alkoholnim pićima

### NN 104/2011 (13.9.2011.), Pravilnik o dopunama Pravilnika o jakim alkoholnim pićima

MINISTARSTVO POLJOPRIVREDE, RIBARSTVA I RURALNOG RAZVOJA

2114

Na temelju članka 94. stavka 2. i članka 123. stavka 2. Zakona o hrani (»Narodne novine« br. 46/07, 155/08 i 55/11), ministar poljoprivrede, ribarstva i ruralnog razvoja, donosi

PRAVILNIK

O DOPUNAMA PRAVILNIKA O JAKIM ALKOHOLNIM PIĆIMA

Članak 1.

U članku 45.a stavku 3. Pravilnika o jakim alkoholnim pićima (»Narodne novine« br. 61/09, 141/09 i 86/11) iza riječi: »ovoga članka.« briše se točka i dodaju riječi: »i članka 45.b ovoga Pravilnika.«

Članak 2.

Iza članka 45.a dodaje se novi članak 45.b koji glasi:

»Članak 45.b

(1) Rješenja o registraciji zemljopisne oznake: »Pelinkovac« i rješenja o pravu uporabe registrirane zemljopisne oznake: »Pelinkovac« izdana do stupanja na snagu ovoga Pravilnika, vrijede do izdavanja novih rješenja koje će Ministarstvo izdati po službenoj dužnosti u skladu s odredbom točke 5. Priloga 3. Pravilnika o jakim alkoholnim pićima (»Narodne novine« br. 61/09, 141/09 i 86/11).«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/128

Urbroj: 525-02-3-0034/11-2

Zagreb, 29. kolovoza 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 104/2011-2114
## Dopuna Popisa ovlaštenih laboratorija za ispitivanje kakvoće gnojiva i poboljšivača tla

### NN 104/2011 (13.9.2011.), Dopuna Popisa ovlaštenih laboratorija za ispitivanje kakvoće gnojiva i poboljšivača tla

MINISTARSTVO POLJOPRIVREDE, RIBARSTVA I RURALNOG RAZVOJA

2116

Na temelju članka 18. stavak 5. Pravilnika o uvjetima koje moraju ispunjavati ovlašteni laboratoriji za ispitivanje kakvoće gnojiva i poboljšivača tla (»Narodne novine«, broj 80/07, 99/10) Ministarstvo poljoprivrede, ribarstva i ruralnog razvoja objavljuje

DOPUNU POPISA

OVLAŠTENIH LABORATORIJA ZA ISPITIVANJE KAKVOĆE GNOJIVA I POBOLJŠIVAČA TLA

U Popisu ovlaštenih laboratorija za ispitivanje kakvoće gnojiva i poboljšivača tla (»Narodne novine«, broj 5/2011), iza točke 4. dodaje se točka 5. koja glasi:

5. ZIK d.o.o. sa sjedištem u Zagrebu, Ljudevita Gaja 17/III, na lokaciji Naftno-kemijskog laboratorija u Sisku, Otokara Keršovanija 1, upisan pod rednim brojem pet (5.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

Klasa: 320-11/10-01/107

Urbroj: 525-02-1-0012/11-4

Zagreb, 31. kolovoza 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Izmjene i dopune, NN 104/2011-2116
## Pravilnik o imovinskoj kartici suca

### NN 104/2011 (13.9.2011.), Pravilnik o imovinskoj kartici suca

DRŽAVNO SUDBENO VIJEĆE

2117

Na temelju članka 87. stavak 3. Zakona o državnom sudbenom vijeću (»Narodne novine«, broj 116/10. i 57/11), Državno sudbeno vijeće je na sjednici održanoj 1. rujna 2011. donijelo

PRAVILNIK

O IMOVINSKOJ KARTICI SUCA

Članak 1.

Ovim se Pravilnikom propisuje oblik i sadržaj obrasca »IMOVINSKA KARTICA SUCA« kao i način postupanja, vođenja i pohrane imovinske kartice.

Članak 2.

Suci dostavljaju Državnom sudbenom vijeću (dalje u tekstu: Vijeće) u elektroničkom i pisanom obliku izvješće o njihovoj imovini, imovini njihova bračnog/izvanbračnog druga te imovini njihove maloljetne djece koja nisu u braku popunjavanjem obrasca »IMOVINSKA KARTICA SUCA«, propisan ovim Pravilnikom.

Članak 3.

Ako je u tijeku godine došlo do bitne promjene u imovini suca, njegovog bračnog/izvanbračnog druga ili njegovog maloljetnog djeteta koje nije u braku, sudac je dužan Vijeću do kraja mjeseca veljače tekuće godine, a za prethodnu kalendarsku godinu, o tome podnijeti u elektroničkom i pisanom obliku posebno izvješće u kojem je dužan naznačiti način i izvor promjene.

Bitnom promjenom iz stavka 1. ovog članka smatra se svaka promjena u sadržaju imovine, povećanje vrijednosti imovine u iznosu iznad 100.000,00 kuna, kao i svaka promjena u prihodu od honorara ili drugih naknada.

Članak 4.

Za prijavljenu imovinu u podnesenoj imovinskoj kartici, sudac je dužan naznačiti način i izvor njezina stjecanja.

Članak 5.

Imovinska kartica suca ulaže se u zbirku isprava Osobnog očevidnika suca.

Članak 6.

Ako se zahtijeva uvid u imovinsku karticu suca, odluku o tome donosi Vijeće.

Vijeće će dopustiti uvid ako zahtjev sadržava svrhu i pravni temelj za korištenje osobnih podataka sukladno Zakonu o zaštiti osobnih podataka te vodeći računa o načelu razmjernosti.

Vijeće neće dopustiti uvid u podatke čije je davanje ograničeno Zakonom o zaštiti osobnih podataka, niti uvid u one podatke koji mogu ugroziti privatnost odnosno sigurnost suca.

Članak 7.

Svi suci koji na dan stupanja na snagu ovog Pravilnika obnašaju sudačku dužnost, dužni su u roku trideset dana od stupanja Pravilnika na snagu podnijeti Vijeću imovinsku karticu na način propisan ovim Pravilnikom.

Članak 8.

Stupanjem na snagu ovog Pravilnika prestaje važiti Pravilnik o načinu postupanja s izvješćima o imovini sudaca, državnih odvjetnika i zamjenika državnih odvjetnika (»Narodne novine«, broj 24/07. i 20/10.).

Članak 9.

Ovaj Pravilnik objavit će se u »Narodnim novinama«, a stupa na snagu 1. siječnja 2012. godine.

Broj: OU-76/11

Zagreb, 1. rujna 2011.

Predsjednik
Državnog sudbenog vijeća
Ranko Marijan, v. r.

![](dodatni/417050.jpg)

Pravilnik, NN 104/2011-2117
## Rješenje kojim se Tomislavu Bajiću izdaje odobrenje za rad investicijskog savjetnika na neodređeno vrijeme

### NN 105/2011 (14.9.2011.), Rješenje kojim se Tomislavu Bajiću izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2121

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. stavak 1. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Tomislava Bajića iz Vinkovaca, A. B. Šimića 17, za izdavanje odobrenja za rad investicijskog savjetnika, na sjednici održanoj 8. rujna 2011. godine, donijela je

RJEŠENJE

1. Tomislavu Bajiću iz Vinkovaca, A. B. Šimića 17, izdaje se odobrenje za rad investicijskog savjetnika na neodređeno vrijeme.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 197.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/23

Urbroj: 326-111-11-2

Zagreb, 8. rujna 2011.

Član Uprave
Ivan Vrljić, v. r.

Rješenje, NN 105/2011-2121
## Rješenje kojim se Marku Oluiću izdaje odobrenje za rad brokera na neodređeno vrijeme

### NN 105/2011 (14.9.2011.), Rješenje kojim se Marku Oluiću izdaje odobrenje za rad brokera na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2122

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. stavak 1. Zakona o tržištu kapitala (»Narodne novine« broj 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Marka Oluića iz Zagreba, Hrvoja Macanovića 57, za izdavanje odobrenja za rad brokera, na sjednici održanoj 8. rujna 2011. godine donijela je

RJEŠENJE

1. Marku Oluiću iz Zagreba, Hrvoja Macanovića 57, izdaje se odobrenje za rad brokera na neodređeno vrijeme.

2. Podaci iz ovog rješenje upisuju se u Registar brokera, koji vodi Hrvatska agencija za nadzor financijskih usluga, pod rednim brojem 404.

3. Izreka ovog rješenja objavit će se u »Narodnim novinama«.

Klasa: UP/I-451-04/11-07/36

Urbroj: 326-111-11-02

Zagreb, 8. rujna 2011.

Član Uprave
Ivan Vrljić, v. r.

Rješenje, NN 105/2011-2122
## Rješenje kojim se društvu Izvor osiguranje d.d. Zagreb daje dozvola za sklapanje i ispunjavanje ugovora o neživotnom osiguranju

### NN 105/2011 (14.9.2011.), Rješenje kojim se društvu Izvor osiguranje d.d. Zagreb daje dozvola za sklapanje i ispunjavanje ugovora o neživotnom osiguranju

HRVATSKA AGENCIJA ZA NADZOR FINANCIJSKIH USLUGA

2123

Na temelju odredbi članka 15. stavak 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Izvor osiguranje d.d. Zagreb, Zadarska 80, za izdavanje dozvole za obavljanje poslova osiguranja, na sjednici održanoj 8. rujna 2011. donijela je

RJEŠENJE

I. Društvu Izvor osiguranje d.d. Zagreb, Zadarska 80, daje se dozvola za sklapanje i ispunjavanje ugovora o neživotnom osiguranju u vrstama osiguranja:

– osiguranje zračnih letjelica,

– osiguranje plovila,

– osiguranje robe u prijevozu,

– osiguranje od odgovornosti za upotrebu zračnih letjelica,

– osiguranje od odgovornosti za upotrebu plovila,

– osiguranje raznih financijskih gubitaka,

– osiguranje troškova pravne zaštite i

– putno osiguranje.

II. Izreka ovog rješenja objavit će se u »Narodnim novinama«.

Klasa: UP/I-453-02/11-30/13

Urbroj: 326-112-11-5

Zagreb, 8. rujna 2011.

Član Uprave
Ivan Vrljić, v. r.

Rješenje, NN 105/2011-2123
## Indeks proizvođačkih cijena industrijskih proizvoda na domaćem tržištu u kolovozu 2011.

### NN 105/2011 (14.9.2011.), Indeks proizvođačkih cijena industrijskih proizvoda na domaćem tržištu u kolovozu 2011.

DRŽAVNI ZAVOD ZA STATISTIKU

2125

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U KOLOVOZU 2011.

Indeks proizvođačkih cijena industrijskih proizvoda na domaćem tržištu u kolovozu 2011. u odnosu na srpanj 2011. iznosi 100,7.

Klasa: 954-02/11-01/13

Urbroj: 555-06-04-03-11-08

Zagreb, 8. rujna 2011.

Ravnatelj
dr. sc. Ivan Kovač, v. r.

Ostalo, NN 105/2011-2125
## Uredba o izmjeni Uredbe o carinskoj tarifi za 2011. godinu

### NN 106/2011 (16.9.2011.), Uredba o izmjeni Uredbe o carinskoj tarifi za 2011. godinu

VLADA REPUBLIKE HRVATSKE

2126

Na temelju članka 4. Zakona o carinskoj tarifi (»Narodne novine«, br. 61/2000, 117/2000, 119/2000 i 146/2008), Vlada Republike Hrvatske je na sjednici održanoj 21. srpnja 2011. godine donijela

UREDBU

O IZMJENI UREDBE O CARINSKOJ TARIFI ZA 2011. GODINU

Članak 1.

U Uredbi o Carinskoj tarifi za 2011. godinu (»Narodne novine«, br. 138/2010 i 67/2011), u Carinskoj tarifi, mijenja se osnovna stopa carine za tarifnu oznaku 2803 00 00 10 na način kako slijedi:

![](dodatni/417060.jpg)

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 413-01/10-01/03

Urbroj: 5030120-11-3

Zagreb, 21. srpnja 2011.

Predsjednica
Jadranka Kosor, dipl. iur., v. r.

Uredba, NN 106/2011-2126
## Pravilnik o izmjenama Pravilnika o popisu pošiljaka koje podliježe veterinarskom pregledu u prometu preko granice Republike Hrvatske

### NN 106/2011 (16.9.2011.), Pravilnik o izmjenama Pravilnika o popisu pošiljaka koje podliježe veterinarskom pregledu u prometu preko granice Republike Hrvatske

MINISTARSTVO POLJOPRIVREDE, RIBARSTVA I RURALNOG RAZVOJA

2128

Na temelju članka 72. stavka 1. Zakona o veterinarstvu (»Narodne novine«, broj 41/07 i 55/11), ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O POPISU POŠILJAKA KOJE PODLIJEŽU VETERINARSKOM PREGLEDU U PROMETU PREKO GRANICE REPUBLIKE HRVATSKE

Članak 1.

U Pravilniku o popisu pošiljka koje podliježu veterinarskom pregledu u prometu preko granice Republike Hrvatske (»Narodne novine«, broj 97/07 i 142/08) u članku 6. stavak 2. mijenja se i glasi:

»Svi mješoviti proizvodi koji sadrže mliječnu komponentu ne podliježu veterinarskom pregledu ukoliko je mliječna komponenta dobivena i obrađena na način propisan za zemlje navedene u Prilogu I. Pravilnika o uvjetima zdravlja životinja i javnog zdravlja te veterinarskom certificiranju pošiljaka mlijeka i mliječnih proizvoda koji se uvoze u Republiku Hrvatsku (»Narodne novine«, broj 41/11)[[1]](#footnote-29081-1)«.

Članak 2.

Briše se Prilog III. Pravilnika o popisu pošiljaka koje podliježu veterinarskom pregledu u prometu preko granice Republike Hrvatske (»Narodne novine«, broj 97/07 i 142/08).

Članak 3.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-02/11-01/132

Urbroj: 525-11-2-0549/11-1

Zagreb, 27. srpnja 2011. godine

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

[[1](#footnote-29081-1-backlink)] Pravilnikom su preuzete odredbe Uredbe Komisije (EZ) br. 605/2010 od 2. srpnja 2010. kojom se utvrđuju uvjeti zdravlja životinja i javnog zdravlja te veterinarskog certificiranja za uvoz u Europsku uniju sirovog mlijeka i mliječnih proizvoda namijenjenih prehrani ljudi

Pravilnik, NN 106/2011-2128